Uredba Komisije (ES) št. 2153/2002

z dne 3. decembra 2002

o spremembi Uredbe (ES) št. 1599/97 o določitvi podrobnih pravil za uporabo sistema minimalnih uvoznih cen za nekatero jagodičevje s poreklom iz Bolgarije, Madžarske, Poljske, Romunije, Slovaške, Češke, Estonije, Latvije in Litve

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (ES) št. 2290/2000 z dne 9. oktobra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode, ki kot neodvisni in prehodni ukrep določa prilagoditev nekaterih ugodnosti, ki jih določa Evropski sporazum z Bolgarijo [1], in zlasti člena 1(3) Uredbe ter ustreznih določb uredb Sveta in odločb, ki se nanašajo na baltske ter druge zadevne srednje- in vzhodnoevropske države,

ob upoštevanju naslednjega:

(1) Na koncu nedavnih trgovinskih pogajanj med Skupnostjo na eni strani in Latvijo in Litvo na drugi je bil spremenjen sistem minimalnih uvoznih cen za uvoz v Skupnost nekaterega jagodičevja za predelavo s poreklom iz teh tretjih držav. Nove določbe tega sistema so navedene v dodatku Priloge C(b) k Uredbi Sveta (ES) št. 1361/2002 [2] za Litvo in v dodatku Priloge C(b) k Uredbi Sveta (ES) št. 1362/2002 [3] za Latvijo.

(2) Zaradi jasnosti in pravne varnosti minimalne uvozne cene, zdaj navedene v Prilogi k Uredbi Komisije (ES) št. 1599/97 [4], kakor je bila nazadnje spremenjena z Uredbo (ES) št. 538/2000 [5], ne smejo več biti v navedeni prilogi. Vendar je potrebno navesti zakonodajo Skupnosti, po kateri so te cene določene. Glede na zadevno tretjo državo je to lahko uredba Sveta, ki uvaja ugodnosti v obliki tarifnih kvot Skupnosti za nekatere kmetijske proizvode in kot neodvisen in prehoden ukrep določa prilagoditev nekaterih kmetijskih ugodnosti, ki jih določa Evropski sporazum z zadevno državo ali zadevne določbe Evropskega sporazuma s to državo.

(3) Uredbo (ES) št. 1599/97 je zato treba ustrezno spremeniti.

(4) Ukrepi, ki jih določa ta uredba, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Uredba (ES) št. 1599/97 se spremeni:

1. Drugi stavek člena 1 se nadomesti z naslednjim

"Vsaka deklaracija sme zajemati le blago enega in istega porekla, ki sodi pod eno samo oznako kombinirane nomenklature in, v primeru zamrznjenih proizvodov, eno samo oznako Taric, kakor je prikazano v Prilogi I."

2. Člen 3 se nadomesti:

"Člen 3

1. Za vsako pošiljko in vsako zadevno poreklo pristojni organi med opravljanjem uvoznih carinskih formalnosti z namenom sprostitve v prost promet primerjajo vrednost, prikazano v carinski deklaraciji, in minimalno uvozno ceno za zadevni proizvod, razvidno iz zakonodaje Skupnosti, kakor je navedeno v Prilogi II, ki se uporablja za zadevni uvoz.

2. Kadar je vrednost, prikazana v carinski deklaraciji, nižja od veljavne minimalne cene iz odstavka 1, se obračuna izravnalna dajatev v znesku, ki je enak razliki med navedeno vrednostjo in minimalno ceno."

3. Člen 5(1) se nadomesti:

"1. Države članice v zvezi s proizvodi na seznamu v Prilogi I Komisiji sporočijo količine, ki so sproščene v prost promet, in njihove vrednosti, razčlenjene po poreklu in oznaki KN ter za zamrznjene proizvode po oznaki integrirane tarife."

4. Priloga se nadomesti s Prilogo k tej Uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. decembra 2002

Za Komisijo

Franz Fischler

Član Komisije

[1] UL L 262, 17.10.2000, str. 1.

[2] UL L 198, 27.7.2002, str. 1.

[3] UL L 198, 27.7.2002, str. 13.

[4] UL L 216, 8.8.1997, str. 63.

[5] UL L 65, 14.3.2000, str. 11.

--------------------------------------------------

PRILOGA

"

PRILOGA

Seznam proizvodov, za katere velja sistem minimalnih uvoznih cen

Oznaka KN | Oznaka Taric | Poimenovanje |

ex08101000 | 0810100010 | Jagode za predelavo |

ex08102010 | 0810201010 | Maline za predelavo |

ex08103010 | 0810301010 | Črni ribez za predelavo |

ex08103030 | 0810303010 | Rdeči ribez za predelavo |

ex08111010 | 0811101110 | Jagode, zamrznjene, z dodatkom sladkorja ali drugih sladil z vsebnostjo sladkorja, ki presega 13 % mase; cele |

0811101190 | Jagode, zamrznjene z dodatkom sladkorja ali drugih sladil z vsebnostjo sladkorja, ki presega 13 % mase; druge |

ex08111019 | 0811101910 | Jagode, zamrznjene, z dodatkom sladkorja ali drugih sladil z vsebnostjo sladkorja, ki ne presega 13 % mase; cele |

0811101990 | Jagode, zamrznjene, z dodatkom sladkorja ali drugih sladil z vsebnostjo sladkorja, ki ne presega 13 % mase; druge |

ex08111090 | 0811109010 | Jagode, zamrznjene, brez dodanega sladkorja ali drugih sladil; cele |

0811109090 | Jagode, zamrznjene, brez dodanega sladkorja ali drugih sladil; druge |

ex08112019 | 0811201911 | Maline, zamrznjene, z dodatkom sladkorja ali drugih sladil z vsebnostjo sladkorja, ki ne presega 13 % mase; cele |

0811201919 | Maline, zamrznjene, z dodatkom sladkorja ali drugih sladil z vsebnostjo sladkorja, ki ne presega 13 % mase; druge |

ex08112031 | 0811203110 | Maline, zamrznjene, brez dodanega sladkorja ali drugih sladil; cele |

0811203190 | Maline, zamrznjene, brez dodanega sladkorja ali drugih sladil; druge |

ex08112039 | 0811203910 | Črni ribez, zamrznjen, brez dodanega sladkorja ali drugih sladil; brez pecljev |

0811203990 | Črni ribez, zamrznjen, brez dodanega sladkorja ali drugih sladil; drug |

ex08112051 | 0811205110 | Rdeči ribez, zamrznjen, brez dodanega sladkorja ali drugih sladil; brez pecljev |

0811205190 | Rdeči ribez, zamrznjen, brez dodanega sladkorja ali drugih sladil; drug |

PRILOGA II

Zakonodaja skupnosti, navedena v členu 3(1)

Tretja država porekla | Zadevna zakonodaja Skupnosti |

Bolgarija | Priloga Priloge A(b) k Uredbi Sveta (ES) št 2290/2000 z dne 9. oktobra 2000 (UL L 262, 17.10.2000, str. 1) |

Madžarska | Dodatek Priloge A(b) k Uredbi Sveta (ES) št 1408/2002 z dne 29. julija 2002 (UL L 205, 2.8.2002, str. 9) |

Poljska | Priloga Priloge VIII k Evropskemu sporazumu, priloženega k Sklepu 93/743/ES, ESPJ, Euratom, Sveta in Komisije z dne 13. decembra 1993 (UL L 348, 31.12.1993, str. 1), kakor je bil spremenjen s Protokolom, priloženim Sklepu Sveta 2002/63/ES z dne 23. oktobra 2001(UL L 27, 30.1.2002, str. 1) |

Romunija | Priloga Priloge A(b) k Uredbi Sveta (ES) št 2435/2000 z dne 17. oktobra 2000 (UL L 280, 4.11.2000, str. 17) |

Slovaška | Priloga Priloge A(b) k Uredbi Sveta (ES) št 2434/2000 z dne 17. oktobra 2000 (UL L 280, 4.11.2000, str. 9) |

Češka republika | Priloga Priloge A(b) k Uredbi Sveta (ES) št 2433/2000 z dne 17. oktobra 2000 (UL L 280, 4.11.2000, str. 1) |

Estonija | Priloga Priloge C(b) k Uredbi Sveta (ES) št 1151/2002 z dne 27. junija 2002 (UL L 170, 29.6.2002, str. 15) |

Latvija | Priloga Priloge C(b) k Uredbi Sveta (ES) št 1362/2002 z dne 22. julija 2002 (UL L 198, 27.7.2002, str. 13) |

Litva | Priloga Priloge C(b) k Uredbi Sveta (ES) št 1361/2002 z dne 22. julija 2002 (UL L 198, 27.7.2002, str. 1). |

"

--------------------------------------------------